Gožuvas
Gòžuvas (arba Didžiõsios Lénkijos Gòžuvas; lenk. Gorzów Wielkopolski, vok. Landsberg an der Warthe) – miestas-apskritis vakarų Lenkijoje, prie Vartos upės, buvęs vaivadijos centras. Išvystyta chemijos (poliamidinio ir viskozinio pluošto, techninių verpalų, poliamidinių dirbinių), farmacijos (veterinarinių vaistų) pramonė, statybinių mašinų gamyba, traktorių detalių ir agregatų, „Volkswagen“ automobilių detalių gamyba, „Land Rover“ automobilių montavimas. Medienos apdirbimo, tekstilės (šilko, lino, techninių audinių) ir trikotažo, maisto pramonė, metalo dirbinių (ketaus liejinių), statybinių medžiagų, ortopedinės avalynės gamyba.